हर बीमार को चिकित्सा सुलभ हो इससे कहीं बड़ी जरूरत यह है कि आम जन का स्वास्थ्य मूलभूत रूप से इतना सुधरे ताकि बीमारिया उसे बार-बार न पकड़ें। और उसके लिए नए बजट को आजमूदा रोग निरोधी उपायों पर खर्च करने की अधिक जरूरत है। यानी हर गाव में स्वच्छ पेयजल और शौचालयों की सुलभता हो। मलेरिया और डेंगू के मच्छरों के सफाए के लिए दवाओं का नियमित छिड़काव किया जाए। शहरी हस्पतालों तक ले जाने वाली सड़कों की दशा सुधरे और साथ ही घरों के भीतर हर सदस्य (खासकर औरतों-बच्चों के लिए) बेहतर पोषाहार और शिक्षा (खासकर स्त्री शिक्षा) नियमित तौर से उपलब्ध कराने का इंतजाम हो ताकि खुद पारिवारिक ढाचे के भीतर जागरुकता बढ़े और लोग अपने परिवार को रोगों से बचाएं।